**Sonja Biserko**

1. **Januar 2023**

**Prezentacija godisnjeg izvestaja za 2024**

**Ovogodišnji izveštaj je nastavak prethodnog koji ima za cilj da stavi u fokus određene teme koje Helsinški odbor smatra ključnim za transformaciju društva i za usvajanje vrednosti koje će voditi ka demokratizaciji društva. Imajući u vidu stepen njegove devastacije, radikalnog nacionalizma, zarobljenih institucija i medija, etnokonfesionalne kulture i obrazovanja, revizionizama, taj proces će biti dug i zahtevan.**

**Izveštaj pokriva teme koje je neophodno uzeti u obzir kad se razmatra strategja za Srbiju, između ostalih: politika državnog identiteta, bezbednosne politike, vojske, zdravstva, obrazovanja, medija, političke alternative, decentralizacije, i najzad spoljne politike i religije.**

**Ovaj izvestaj, kao i onaj iz prethodne godine ,ukazuje na to da je Srbija daleko od opredeljenja za članstvo u Evropskoj uniji (EU) i postavlja se pitanje da li Beograd to zaista i želi i šta smo mi i kuda stremimo?**

**Osnovni zaključci izveštaja su:**

**Srbija je “na putu za EU” mada ne ispunjava ključne kriterijume i standarde za članstvo. Aktuelna vlast se i ne trudi da taj put ubrza neophodnim reformama, već samo onoliko koliko je potrebno da ostane na evropskim fondovima i investicijama.**

**Srbija nikad nije bila udaljenija od EU, a odnos prema Rusiji je ključni test za pristupanje Srbije EU, jer je to pre svega vrednosno pitanje.**

**Decembarski izbori demonstrirali su suštinu vladanja ovog režima i okazali su da se neće birati sredstva za opstanak na vlasti.**

 **Populizam, rastakanje svih institucija i društva, korupcija, povezanost vlasti i organizovanog kriminala, kontrola medija i toksična društvena atmosfera - sve to blokira društvo da, uprkos ogromnom nezadovoljstvu, bude učinkovitije.**

**Rastakanje demokratskih vrednosti, koje su ionako bile krhke, je nastavljeno i tokom 2023. godine, s izraženom tendencijiom ka autoritarnosti. Od dolaska Srpske napredne stranke (SNS) na vlast (2012), Srbija živi u stalnoj napetosti i nekoj vrsti vanrednog stanja i ne uspeva da se politički stabilizuje i demokratizuje.**

**Držanje srpskog nacionalnog pitanja središnjom tačkom nacionalne politike tokom poslednjih 40 godina, bez sposobnosti da se napravi bilans te politike, unazadilo je društvo i politički život.**

**Spregom kriminala, crkve i politike uništene su sve moralne vrednosti na kojima bi društvo trebalo da počiva, što je dovelo do totalnog srozavanja političke, društvene, kulturne i medijske sfere.**

**Srpski etnoklerikalizam još uvek mobiliše Srbe (kao i početkom devedesetih godina prošlog veka), prvenstveno na tezi o ugroženosti, ali i na potrebi da Srbija revidira svoje poraze. Takav revizionizam može imati značajne posledice po regionalne odnose, razumevanje istorije i napore za postizanje pomirenja i stabilnosti.**

**窗体底端**

**Osim religije, novi identitet uspostavlja se na antikomunističkoj, antijugoslovenskoj i antifašističkoj mantri, što je dovelo do promocije četništva koji oblikuje vrednosni sistem, kulturu sećanja i reviziju istorije u ključu te ideologije. Zbog toga su svi dosdašnji napor da se Srbije reformiše i evropezira, ostali bezuspešni.**

**Slučaj Banjska dramatično je promenio atmosferu i odnos zapadne međunarodne zajednice prema Zapadnom Balkanu i posebno, prema Srbiji. Banjska je ogolila dvoličnu politiku Srbije, ali i neuspeh zapadne politike podilaženja i tolerisanja Srbije. Na neki način, taj događaj delovao je otrežnjujuće na EU, SAD i NATO.**

**Odnos Srpske pravoslavne crkve (SPC) i vlasti Srpske napredne stranke (SNS) karakteriše čvrsta saradnja i sinhronizovano delovanje koje ozbiljno ugrožava sekularni karakter države, ali i mir u regionu.**

**Društveno-političke okolnosti u velikoj su meri odredile i stanje ljudskih prava u Srbiji. Negativan trend je zabeležen i prethodnih godina, međutim, 2023. godinu karakteriše više događaja koji upućuju na sve veću brutalnost i nasilje koje dominira u društvu. To se odražava i na sve manju toleranciju, ne samo prema “drugima”, već i prema svim neistomišljenicima. Tragični događaji od 3-4, maja kad je ubijeno 19 mladih ljudi ogolilo je stanje u društvu, što je rezultiralo i protestima na ulicama većih gradova u Srbiji (posebno u Beogradu) pod parolom “Srbija protiv nasilja”.**

 **Srpska pravoslavna crkva snažno utiče na sužavanje ljudskih, prava namećući „tradicionalne hrišćanske vrednosti“, što posebno pogađa manjinske grupe, LGBT i žene.**

**Generalno može se zaključiti da je "Zlatno doba" međunarodnog prava ljudskih prava prošlo, bar za sada. Pre svega, zbog povećanog broja autoritarnih vlada, razgradnja arhitekture sprovođenja međunarodnih ljudskih prava, rastući uticaj Kine i Rusije, kao i zbog uspona nacionalizma i populizma.**

**I na kraju, fenomen Akesandra Vučića i njegova vladavina, bez obzira na to koju funkciju obavljao, neminovno podstiču na razmišljanje o tome - kakvo je društvo koje se ne opire i ne pokazuje zainteresovanost za promenu paradigmu koja bi Srbiju okrenula Evropi.**